cyanic-selkie/wikianc huggingface dataset:
BigBen
Han startet sin graffitikarriere med å markere seg med tagging i 1984. Senere samme år ble han et aktivt medlem i graffitigruppen United Taggers (UT). Senere var han mest aktiv med å male piecer i 1985–1988, først som medlem av Crime Empire (CEP), senere som medlem av Da Rebel Alliance (DRA) og Da Federation (DFR). Han leverte også flere kunstverk på egen hånd i denne perioden.
Før han trakk seg tilbake i 1988 rakk han å skape eller medvirke til i underkant av hundre piecer. De fleste av disse var i Oslo-området, men han har også malt rundt 20 piecer i Østfold.
BigBen hadde et comeback i perioden 1994 til 1995, hvor han leverte mellom 20 og 25 piecer i Oslo-området. Han opererte utelukkende solo i 94-95, og malte ingenting sammen med sine gamle writerkolleger fra 1980-årene.
Carroll County (Ohio)
Fylket har et areal på totalt 1,033 km² hvorav 11 km² er vann og hadde 28,836 innbyggere i 2010.
BigBen
I dag maler BigBen graffiti i lovlige former. Han har malt mange piecer på lovlige vegger i Oslo.
Carroll County (Ohio)
Carroll County ble opprettet 1. januar 1833 fra utskilte områder fra Columbiana County, Harrison County, Jefferson County, Stark County og Tuscarawas County. Fylkessetet er Carrollton.
BigBen
Han maler i dag også graffiti-inspirert kunst, med blant annet spraymaling og akryl på lerret, og har stilt ut sin kunst på flere utstillinger.
Hovedpersoner i Tidshjulet-serien
Romanserien Tidshjulet av den amerikanske forfatteren Robert Jordan har disse hovedpersonene.
Rand al'Thor
Hovedpersonen i Tidshjulet serien er Rand al'Thor, også kalt "Den Gjenfødte Dragen". Gjennom seriens gang viser det seg at han er en reinkarnasjon av den tidligere bevareren og ødeleggeren av verdenen bokserien skjer i, nemlig Lews Therin Telamon, også kalt Lews Therin Frendedreper. I verdenen bokserien foregår i finnes det mennesker som kan lede "Den Ene Kraften", en form for trolldom. Denne evnen finnes både hos kvinner og menn, men bare kvinner har lov til å drive med den. Kvinnene blir kalt Aes Sedaier. Alle menn som kan lede denne kraften blir før eller senere gale og kan ødelegge verden. En mann som kan lede kraften blir fanget av Aes Sedaier og "myknet" Når de blir myknet blir de fratatt evnen å lede Den Ene Kraften. De fleste som blir myknet dør av ulykkelighet ikke lenge etter. Rand al'Thor kan i likhet med sin forgjenger Lews Therin, lede kraften. Han er "Den gjenfødte Dragen" som det fortelles om i mange sagn. Den som skal redde verden fra Den Mørkestes svøpe, og etterpå slukes av Den Ene Kraftens galskap. Kanskje får han den samme skjebnen som hans forgjenger Lews Therin fikk. Lews Therin ble gal og drepte alle han elsket, for så å råtne innvendig av Den Ene Kraftens galskap. Rand må redde verden før han blir gal, og et stort ansvar hviler på hans skuldre. Men Rand er en enkel gjetergutt i landsbyen Emondsmark og har ikke vært utenfor landsbyen noengang. Hvordan skal han kunne redde verden? Bok nr 1 omhandler hvordan Rand og hans to like landsens kamerater Matrim Cauthon og Perrin Aybara, blir virvlet inn i store hendelser i sin verden. Perrin er smedlærling, mens Mattrim kalt Matt, er skøyer, og senere kvinnebedårer.
Perrin Aybara
Perrin Aybara, også kalt Perrin Gyllenøye, er Rands barndomsvenn. Han er fra i likhet med Matt og Rand fra Tvillingelvene. Han er en av de tre sterkeste ta'veren siden Arthur Haukevinges tid. Han gifter seg med den livlige saldaenske fyrstinnen Zarine Bashere, også kalt Faile som betyr "Falk" på det gamle tungemålet. Han har utviklet gule øyne(derav navnet Perrin Gyllenøye), og kan kommunisere med ulver. Han har også svært sterk luktesans, og kan lukte seg fram til folks sinnstemninger.
Fylkesvei 6090
Fylkesveg 6090 går mellom Sveggen og Rishaugen i Averøy kommune.
Frem til 2019 hadde veien betegnelsen Fv259.
Tombos
Tombos er en kommune i delstaten Minas Gerais i sørøstregionen av Brasil.
Bengt Berg (dikter)
Bengt Berg (født 15. juni 1946 i Torsby i Värmland) er en svensk forfatter, dikter og politiker (Vänsterpartiet).
Etter studier ved flere svenske universiteter har han virket som forfatter siden midten av 1970-tallet. Berg har utgitt et 30-talls bøker, mest poesi og mange i samarbeid med forskjellige billedkunstnere. På 1970- og 80-tallet var han en av redaktørene for tidsskriftet og forlaget Rallarros. Han driver sammen med Gun-Britt Karlsson, Heidruns Bok- & Bildcafé, og forlaget med samme navn, et foretak som startet i Fensbol i Torsby kommun i 1990.
Bengt Bergs dikt er utgitt på mange ulike språk: arabisk, engelsk, finsk, gresk, hindi, latvisk, litauisk, makedonsk, norsk, polsk, russisk, spansk, tyrkisk, tysk ... Han har reist på turné på kryss og tvers i Norden samt deltatt på internasjonale poesifestivaler som i Medellín (Colombia), Struga (Makedonia), Druskininkai (Litauen) og Granada (Nicaragua).
Samarbeidet med musikere og skuespillere har resultert i et utall sceniske program, foruten medvirkning i radio/TV. På CD-en Sång till ingenting leser Bengt Berg egne dikt, i en musikalsk innramming av Mats Einarsson og Tuomo Haapala.
Bengt Berg har oversatt flere verker fra bl.a. dansk og norsk.
Revheim skole
Revheim skole er en ungdomsskole som ligger på Revheim i Madla like utenfor Stavanger. Ungdomsskolen har 335 elever fordelt på 12 klasser per 2018. En rehabilitering av skolen ble foretatt i 1998 og 1999. Skolen har egen svømmehall og et uteanlegg tilrettelagt for friidrett, samt kunstgressbane, håndballbane og basketballbane.
Revheim skole har ca 40 ansatte. Dette inkluderer pedagoger, barne- og ungdomsarbeidere og ungdomsarbeidere og administrativt personell. I tillegg har de helsesøster, vaktmester og rengjøringspersonell knyttet til skolen.
Guinea-Bissau
Republikken Guinea-Bissau (offisielt  Republica da Guiné-Bissau) er et land i Vest-Afrika som grenser til Senegal i nord og Guinea i syd. Landet var tidligere en portugisisk koloni under navnet Portugisisk Guinea og etter de ble uavhengig i 1974 ble hovedstadens navn lagt til etter landet så det ikke skulle forveksles med republikken Guinea. Landet er et av verdens fattigste.
Beliggenhet og klima
Landet ligger på vestkysten av Afrika mot Atlanterhavet og grenser til Senegal og Guinea. Det er blant de minste landene i Afrika med en befolkning på litt over en million. Landet har et tropisk til subtropisk klima, og regntiden varer fra mai til oktober. I Guinea-Bissau finnes det fremdeles store tropiske skoger. Det er ingen vannmangel, noe som er gunstig for landets fruktbarhet.
Religion
Det er full religionsfrihet i Guinea-Bissau. Rundt halvparten av befolkningen tilhører animismen. Det vil si at de tror på tradisjonelle lokale religioner hvor man er svært opptatt av de avdøde og deres sjeler. Animistene mener at de avdødes sjeler gir en slags kontakt mellom folk på jorden og de åndelige. Det finnes også grupperinger innenfor katolisismen og islam. Religion er en svært viktig del av det daglige liv for innbyggerne.
Befolkning og språk
Indigenas er navnet på urbefolkningen i Guinea-Bissau, som består av mer enn 30 ulike etniske grupper. Noen av disse er balanta, fulani, mandjako, mandingo, papel, europeere og blandet afrikanere-europeere. Det offisielle språket er portugisisk, men dette snakkes kun av en tredjedel av befolkningen. Videre er kriol, (kreolspråk, en blanding av portugisisk og vestafrikanske språk), made og fulah de vanligste språkene i landet.
Et nært familiebånd er for de fleste mennesker i Guinea-Bissau meget viktig for å kunne klare seg økonomisk. En gjennomsnittlig bondefamilie består av minst tre generasjoner som bor sammen, og mennene kan ha flere koner. Familiemedlemmene bor vanligvis i egne hytter rundt et tun. Livet for befolkningen som bor på landet er preget av rutiner. Arbeidsdagen starter ved soloppgang og slutter ved solnedgang. Kvinnene har ansvaret for barna og husholdningen, samtidig som de har en viktig rolle i jordbruket. Det er vanlig at barna også arbeider, både på jordene og i hjemmet. Kvinner og barn sørger for å skaffe vann og fyringsved som familiene trenger daglig. Kvinnene står økonomisk og sosialt i en svært vanskelig situasjon, og omskjæring av kvinner er utbredt.
Historie
Denne delen av Vest-Afrika har blitt kalt Den hvite mannens grav, fordi mange europeere døde av malaria her. Etter at franskmenn og briter hadde brukt området som stasjon for slavehandel gjennom 1600- og 1700-tallet, kalte Portugal området for Portugisiske Guinea og gjorde krav på det som koloni i 1879.
Det afrikanske partiet for Guinea-Bissau og Kapp Verdes uavhengighet (PAIGC) ble i 1956 grunnlagt av Amilcar Cabral for å kjempe mot de portugisiske kolonimyndighetene. En geriljakrig ble innledet i 1963 etter at Cabral erklærte full krig mot portugiserne. Etter ti års kamp hadde PAIGC i 1973 vunnet herredømmet over mesteparten av landet. Portugal avsluttet krigen og gav landet uavhengigheten etter Nellikrevolusjon i 1974. Luís Cabral, Amilcar Cabrals halvbror, ble landets første president og regjerte med ettpartistyre og planøkonomi frem til 1980, da han ble styrtet i et militærkupp. Hans etterfølger ble Joao Bernardo «Nino» Vieria. Han innførte markedsøkonomi og et tilsynelatende flerpartisystem, men i realiteten ble politisk opposisjon undertrykt. 1980-tallet var preget av flere kuppforsøk mot Vieira, men han klarte å beholde makten.
I 1994 ble de første frie valgene avholdt og Vieira ble valgt til president. I 1998 avskjediget han sin øverstkommanderende og utløste dermed militær mytteri og en ødeleggende borgerkrig. Etter internasjonale formidlinger og Vieiras avgang i mai 1999 ble det inngått våpenhvile mellom partene, og et fredsstyrke bestående av soldater fra vestafrikanske land sikret freden. Nye valg ble avholdt i februar 2000, og Kumba Yalá ble innsatt som president. I 2003 ble han avsatt etter et kupp, og Henrique Rosa ble interimpresident etter at de militære mente at den økonomiske og politiske situasjonen utviklet seg negativt.
Valget i 2005 så igjen Vieira som vinner, og han forsøkte å få landet ut av fattigdom med en strammere økonomisk politikk og styrking av privat sektor med støtte fra IMF og Verdensbanken. I mars 2009 ble imidlertid Vieira drept av soldater som ville ta hevn for det forutgående drapet av general Batista Tagme Na Wai, en av Vieiras rivaler. Nasjonalforsamlingens president Raimundo Pereira ble interimpresident. Det påfølgende valget i juni 2009 ble vunnet av Malam Bacai Sanhá.
Økonomi
Guinea-Bissau er et av de seks fattigste land i verden. Uten naturressurser er agrarsektoren hovedinntektskilde for landet, særlig produksjon av cashewnøtter er viktig.
Godt over halvparten av befolkningen er bønder, fiskere eller skogsarbeidere og dette utgjør størstedelen av den økonomiske aktiviteten. Flesteparten av befolkningen bor på landsbygda, langt unna skoler, markeder og helsesenter. Veinettet er svært dårlig, og elektrisitet finnes kun i større byer, hvor tilførselen er sporadisk. Det finnes minimalt med helsesentre og utdanningsmuligheter i landsbyene og levestandarden er lav. En 50 kilos sekk med ris, som dekker næringsbehovet for en gjennomsnittlig familie i en måned, koster nesten like mye som en månedslønn for en lærer.
Landet mangler fremfor alt gode veier, kommunikasjonsmidler, kapital og industri. Ved siden av cashewnøtter er palmekjerner, peanøtter, bomull, fisk og tømmer de viktigste eksportproduktene.
Den geografiske beliggenheten, tallrike øyer utenfor kysten og korrupsjon særlig i militæret har gjort Guinea-Bissau til en mellomstasjon for narkotika på vei til Europa.
Daxy
Daxy er et pseudonym som ble benyttet av en norsk graffitikunstner (writer) fra Oslo (født i 1969), som først og fremst gjorde seg bemerket som såkalt tagger i norsk graffitis barndom. Daxy opererte stort sett sammen med BigBen og Blame, og var aktiv i 1985–1986.
Floridas flagg
Floridas flagg er hvitt med et rødt andreaskors og med delstatens segl i midten. Flagget ble formelt vedtatt innført 8. november 1966, men har vært i bruk siden 6. november 1900. Før dette benyttet Florida et hvitt flagg med delstatsseglet i midten. Dette ble innført i 1868, men gitt tillegg av det røde korset i 1900. Flagget ble sist gang endret i detaljene i 1985.
Det røde andreaskorset på hvitt benyttes også i nabostaten Alabamas flagg. Der står det som et symbol for konføderasjonen, noe som også gjerne anføres for Floridas vedkommende, men som er mer omstridt.
Nicole Madeleine Aurdahl
Nicole Aurdahl (født 1. desember 1987) er en norsk skuespiller.
Neuquén (provins)
Neuquén er en provins vest i Argentina. Den grenser til naboprovinsene La Pampa, Rio Negro og Mendoza samt til Chile. Neuquén ligger i nordenden av Patagonia og har 474 155 innbyggere (2001) og dekker et areal på 94 078 km². Hovedstaden heter Neuquén.
Historie
Den 27. juli 1955 fikk Neuquén-territoriet status som provins.
Nordspisshval
Nordspisshval (Mesoplodon bidens), også kalt spisshval og sowerbyspisshval, er en tannhval i nebbhvalfamilien. Den holder til på dypt hav fra Nordsjøen til Canada og lever trolig av ulike arter blekksprut og fisk. Det meste om denne hvalens biologi er ukjent.
Beskrivelse
Nordspisshvalen har en blålig skifergrå farge med lysere grå flanker og buk. Ungdyrene er vanligvis blekere i fargen og har færre arr enn voksne individer. Voksne hanndyr har to karakteristiske tenner som stikker ut og opp på hver side av underkjeven, omtrent midt på kjeven.
Nordspisshvalen blir normalt omkring 4-5,5 meter lang og veier gjerne cirka 900-1 100 kg som voksen.
Nordspisshval er oftest observert i åpne havområder på mellom 200 og 1 500 meters dyp (mesopelagisk-bathypelagisk). Flest observasjoner finnes fra havområdene utenfor Storbritannia.
Utbredelse
Nordspisshval er utbredt i det nordlige Atlanterhavet, fra kysten av Norge og sør til Nord-Afrika i øst, og fra Newfoundland og Labrador til Massachusetts i Nord-Amerika i vest. Det hersker en viss usikkerhet med hensyn til utbredelsesområdet til denne hvalen.
Observasjoner fra Norskehavet kan indikere at nordspisshvalen også (tidvis) finnes i polare strøk av dette havområdet, spesielt i øst.
Atferd
Nordspisshvalens dykk varer gjerne i 10-15 minutter (dykk opp mot 28 minutter har blitt registrert), og den er observert å komme opp til overflaten igjen mer enn 800 meter fra der den dykket. Den er observert å komme til overflaten etter et dykk i bratt vinkel og med hodet først, der den bytter ut luften gjennom 4-6 åndedrag over ett minutt. Blåsten er imidlertid knapt synlig.
Nordspisshvalene er sosiale dyr som helst ferdes i par, men som også er observert i flokker på 3-10 dyr. Nordspisshvalen er også den hvalen i slekten Mesoplodon som oftest er observert som strandet.
Inndeling
Inndelingen følger Society for Marine Mammalogy og er i henhold til Committee on Taxonomy (2022).
Oskar Skarsaune
Oskar Skarsaune (født 2. juli 1946 i Trondheim) er professor emeritus i kirkehistorie ved Det teologiske menighetsfakultet (MF) i Oslo. Han tok graden dr.theol. ved Universitetet i Oslo i 1982 med avhandling med utgivelsestittelen The Proof from Prophecy. Skarsaunes forskningsområder er den eldste kirkens historie og nyere norsk kirkehistorie.
Skarsaune ble cand.theol ved MF i 1972, og ble snart tilknyttet MF i forskjellige lærer- og forskerstillinger. Han ble lektor ved MF i 1980, og førstelektor 1981.
Etter den teologiske doktorgrad i 1982 var han året etter teologisk konsulent ved Caspari Center i Jerusalem 1983. Han var medredaktør for Luthersk Kirketidende 1985–93.
Han ble professor i 1990. Fra 1990 til 1991 var han gjesteprofessor ved Lutheran Theological Seminary i Hongkong.
Champaign County (Ohio)
Champaign County er et fylke i den amerikanske delstaten Ohio.
Du, jeg og Dupree
Du, jeg og Dupree (originaltittel You, Me and Dupree) er en amerikansk filmkomedie fra 2006. Owen Wilson spiller hovedrollen sammen med Kate Hudson, Matt Dillon og Michael Douglas. Regien er ved Anthony Russo og Joe Russo.
Steven Nzonzi
Steven Nkemboanza Mike Christopher Nzonzi (født 15. desember 1988) er en fransk fotballspiller som spiller for den qatarske klubben Al-Rayyan SC.
Du, jeg og Dupree
Sammendrag
Molly (spilt av Kate Hudson) og Carl (spilt av Matt Dillon) forbereder seg til bryllupsdagen deres på Hawaii, frem til Carls venn Neil (spilt av Seth Rogen) forteller at vennen deres Randolph Dupree (spilt av Owen Wilson) har forsvunnet. De reiser sammen for å hente Dupree, som havnet på feil fly og dermed landet på feil øy. Et døgn før bryllupet holder Mollys far, Bob Thompson (spilt av Michael Douglas) som også er administrerende direktør i bedriften som Carl arbeider for, en tale som inneholder flere uhøflige vitser rettet om Carl.
Steven Nzonzi
Amiens
Nzonzi begynte sin fotballkarriere i hjembyen Colombes i Frankrike, men som 10-åring ble han innlemmet i Paris Saint-Germain sitt ungdomsakademi. Etter opphold i på diverse juniorlag i andre klubber, endte han i 2005 opp i Amiens.
I en alder av 18 år fikk han sin profesjonelle debut i en cupkamp i november 2007. Han fikk i løpet av denne sesongen sin første proffkontrakt og ble innlemmet i a-stallen. Den påfølgende sesongen var han allerede fast inventar i sin defensive midtbanerolle. Sesongen endte med nedrykk til nivå tre i Frankrike. Fra Premier League viste Blackburn Rovers og Portsmouth interesse, og det var til slutt førstnevnte klubb som fikk tilslaget på franskmannen.
Du, jeg og Dupree
Sammendrag
På vei hjem en dag, stopper Carl ved en pub, hvor han finner vennene Neil og Dupree. Etter at Neil har reist hjem den kvelden, avslører Dupree at han har store økonomiske problemer. Han blir snart kastet ut av hjemmet sitt, og har mistet både jobben og bilen sin. Carl og Molly tar Dupree med seg hjem, selv om de tydeligvis er frustrerte over hans stadige forstyrrelse og rotete oppførsel. Molly avtaler et stevnemøte mellom Dupree og en kvinne hun kjenner som er mormoner og arbeider som bibliotekar. Romantiske lys brenner helt ned, og ødelegger en del av stuen deres. Dupree blir deretter sparket ut av huset deres.
Steven Nzonzi
Blackburn Rovers
Nzonzi skulle vise seg å bli en umiddelbar suksess for Blackburn Rovers. Med begrensede midler endte klubben på en 10. plass, og Nzonzi ble belønnet med prisen som årets spiller av Blackburn-fansen etter 09/10-sesongen. Et av høydepunktene var hans 1-0 mål mot Arsenal på Emirates. Hans mål fra 25 meter hjemme mot Everton i april 2010 ble også satt pris på av fansen.
Sesongen etter led Nzonzi under at hele laget underpresterte. Han gikk også skadet en lengre periode, og i tillegg til karantener gikk han glipp av 17 kamper.
Du, jeg og Dupree
Sammendrag
Neste natt kommer Bob for å spise middag med dem. Dupree forsøker å snike seg inn hos dem, for å få tak i eiendelene hans. Men han mislykkes, og faller ned fra taket deres. De finner ham utenfor huset deres, og han blir invitert inn til middag. Bob liker Dupree, og ber ham med på fisketur. Carl liker ikke at Dupree kommer så utrolig godt overens med Bob, samtidig som Bob gjør det åpenbart at han overhodet ikke liker Carl som Mollys ektemann. Carls raseri koker over og fører til at han hopper over bordet og forsøker å kvele Dupree. Deretter slår Bob til Carl over hodet med en lysestake. Senere begynner Dupree å arbeide som motivasjonstaler. Etter hvert begynner Carl og Molly å tilbringe mer tid sammen, isteden for at Carl tilbringer så mye tid på jobb. Bob aksepterer endelig Carl som en del av familien hans.
Steven Nzonzi
Landslagskarriere
Nzonzi fikk sitt første møte med landslagsspill på Frankrikes U21-lag. Han ble første gang tatt ut den 1. oktober 2009 for U21-lagets kvalifiseringskamper til EM mot Malta og Belgia. I kampen mot Malta kom han inn som innbytter, mens han fikk starte kampen mot Belgia.
Han ble tatt ut i s tropp til VM i fotball 2018 i Russland. vant VM-finalen mot Kroatia 4-2. Han ble skiftet inn i det 55. spilleminutt i finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
The Nightwatchman
The Nightwatchman er et soloprosjekt startet av Tom Morello fra Rage Against the Machine og Audioslave. Det har blitt gitt ut et studioalbum One Mans Revolution der det ble gitt ut en singel.
Kader
Kader (fra fransk cadre, av latin quadrus, «firkantet») er en person med en høy stilling i en organisasjon. Kadre blir vanligvis sett på som stammen eller ryggraden i organisasjonen. De utøver lederskap og har undervisningsoppgaver. Ofte blir ordet forbundet med revolusjonære eller kommunistiske organisasjoner. Land som i dag har kader som offisiell tittel, er blant annet Kina, Taiwan, Vietnam og Japan.
MyAir
My Way Airlines S.r.l., opererer som MyAir, var et lavprisflyselskap som er basert Vicenza i Italia. Selskapet flyr regulære ruter som binder sammen flere italienske byer samt internasjonale flyvninger til Frankrike, Romania, Bulgaria, Tyrkia, Marokko, Spania, Belgia og Nederland. MyAirs hovedbase var Orio al Serio lufthavn ved Bergamo øst for Milano.
Kader
Ordet «kader» blir også brukt om grunnstammen av fast befal (delvis også vervet mannskap) som er disponert ved mobiliseringsenheter og som militære avdelinger blir bygd opp omkring.
Ordet ble opprinnelig blitt brukt om militært personell, men har siden blitt tatt i brukt om kjernen, eventuelt om mellomledere og andre typer mannskaper, i ulike organisasjoner, i flere språk også innen næringsliv, industri og sport.
Fylkesvei 259 (andre betydninger)
I Norge finnes fylkesvei 259 i de følgende fylkene:
MyAir
Flåte
MyAir består for øyeblikket (mai 2009) av i alt åtte fly. Selskapet hadde også ordre på 15 stk Bombardier CRJ1000.
Três Corações
Três Corações er en kommune i delstaten Minas Gerais i sørøstregionen av Brasil.
Hu Qili
Hu Qili (kinesisk: 胡启立; pinyin: Hú Qǐlì, født i oktober 1929 i Shaanxi i Kina) er en kommunistisk politiker i Folkerepublikken Kina.
Han steg i gradene i politikk og det offentlige apparat, var blant annet borgermester i Tianjin, og ble i 1987 medlem av de øverste partiorganer, ikke minst Politbyrået for sentralkomiteen for det kinesiske kommunistparti.
Etter at Hu Yaobangs døde i 1989 og det kom til store demonstrasjoner i Beijing, unnlot han å stemme for unntakstilstand for å slå ned studentene på Den himmelske freds plass. Men i motsetning til Qiao Shi, det andre medlemmet av Politbyrået som lot være å stemme, ble Hu da kastet ut av den stående komite etter Zhao Ziyangs fall.
Etter at han skiftet mening, ble han utnevnt til viseminister for maskinbygging og elektronisk industri ved hjelp av Wan Li.
Logan County (Colorado)
Logan County er et fylke i den amerikanske delstaten Colorado. Det ligger i det nordøstlige hjørnet av staten og det grenser mot Phillips County og Sedgwick County i øst, Yuma County i sørøst, Washington County og Morgan County i sørvest og mot Weld County i vest. Det har også grense mot delstaten Nebraska i nord.
Logan Countys totale areal er 4,778 km² hvorav 16 km² er vann. I 2000 hadde fylket 20,504 innbyggere og administrasjonssenteret ligger i byen Sterling som også er fylkets største by. Fylket ble utskilt fra Weld County og grunnlagt i 1887 og det har fått sitt navn etter general John A. Logan.
Devizes
Devizes er en kjøpstad og et verdslig sogn i hjertet av fylket Wiltshire i den sørlige delen av England. Byen ligger omtrent 17 km sørøst for Chippenham og 18 km øst for administrasjonsbyen Trowbridge.
Devizes velger et byråd og er også det administrative sentrum for det langt større Kennet District Council, og er innenfor området til fylket Wiltshire County Council. Alle de tre rådene (council) er ansvarlig for ulike deler av den lokale styringen. Før loven om lokalstyret kom i kraft i 1974 var Devizes en kommunal borough.
I henhold til folketellingen i 2011 hadde byen en befolkning på 11 715 innbyggere.
Historie
En normannisk festning ble reist i Devizes i 1080 av Osmund, biskop av Salisbury, og av den grunn blir byen ikke nevnt i Dommedagsboken. Ettersom festningen var lokalisert ved grensene til landgodset Rowde, Bishops Cannings og Potterne, ble den kjent som castrum ad divisas eller «festningen ved grensene», derav navnet Devizes. Den opprinnelige festningen var sannsynligvis bygd av tømmer og jord, men denne brant ned i 1113 og ble gjenoppbygd i stein av Roger av Salisbury, Osmunds etterfølger.
Devizes fikk sitt første charter i 1141, og dette ga tillatelse til regulære markedsalg. Festningen byttet eier flere ganger i løpet av den første engelske borgerkrigen mellom kong Stefan av England og Maud av England på 1100-tallet. Festningen hadde flere betydningsfulle fanger i ulike tider, blant annet Robert Curthose, hertug av Normandie og i 1106 den eldste sønnen til Vilhelm Erobreren. Robert ble holdt fanget i Devizes Castle i tyve år før han ble flyttet Cardiff Castle.
Byen har fire kirker. De er dedikert til Sankt Johannes, jomfru Maria, Sankt Jakob og Sankt Peter. Den siste er en anglokatolisisk kirke.
I løpet av 1100-tallet og 1200-tallet utviklet byen Devizes seg på utsiden av festningen med at håndverkere og handelsmenn satte opp sine foreninger for å tjene beboerne i festningen. Det første kjente markedet i Devizes var 1228. Det opprinnelige markedet var på et stort område utenfor kirken for jomfru Maria heller enn dagens markedsplass av tilsvarende navn som på den tiden var innenfor festningens ytre borggård. De viktigste produktene var hvete, ull og garn, mens ost, bacon og smør ble økende betydningsfullt senere.
I 1643, i løpet av den andre engelske borgerkrigen beleiret parlamentariske styrker under sir William Waller de rojalistiske styrkene under sir Ralph Hopton i Devizes. Beleiringen opphørte da en ekstra styrker kom fra Oxford og Wallers styrker ble bortimot utryddet i slaget ved Roundway Down. Devizes forble under rojalistisk kontroll inntil 1645 da Oliver Cromwell angrep med artilleri og tvang rojalistene til å overgi seg. Den skadde festningen ble revet i 1648 på ordre fra parlamentet, og i dag er det bortimot ingenting igjen av festningen.
Fra 1500-tallet ble Devizes kjent for sin tekstilindustri, spesielt et hvitt ullplagg, men fremstilte senere serge (et slitesterkt ullstoff), grovt ullstoff, filt og kassimere. Tidlig på 1700-tallet holdt Devizes det største kornmarkedet i Englands West Country, men handlet også med humle, krøtter, hester og ulike former for klær. Handelsmenn i ull kunne bygge velstående byhus rundt markedsplassen.
Fra slutten av 1700-tallet gikk omsetningen fra tekstilindustrien ned, men annen handel i byen var blant annet produksjon av ur, et støperi for kirkeklokker, bokselgere, motehandlere, kolonialhandlere, og sølvsmeder. På 1700-tallet kom også bryggerier, etterbehandling av tobakk og fremstilling av snus i byen. Bryggeriene eksisterer fortsatt i bryggeriet Wadworth Brewery, mens tobakk og snus har dødd ut.
Byen var også en betydelig stoppested for post og passasjervognene fra vegen mellom London og Bristol, noe som kan bevitnes fra de mange vertshusene i byen, spesielt det berømte Bear Hotel.
Kanalen Kennet and Avon Canal ble konstruert under ledelse av John Rennie mellom 1794 og 1810 for å forbinde Devizes med Bristol og London. I nærheten av byen stiger kanalen 72 meter ved hjelp av 29 sluser, 16 av dem i rett linje ved Caen Hill. I kanalens tidligste dager ble den opplyst av gasslykter om natten, noe som tillot båttransport døgnet rundt. Med jernbanen på 1850-tallet gikk kanalen mer og mer ut av bruk, men har i moderne tid blitt restaurert og benyttes for utendørsliv og underholdning. Museet i byen, Devizes Wharf, gir innsikt i den historiske båtkulturen.
I 1857 åpnet jernbaneselskapet Wilts, Somerset and Weymouth Railway en avdelingslinje fra Holt Junction, deres jernbanelinje fra Chippenham til Weymouth, til Devizes. I 1862 utvidet jernbaneselskapet Great Western Railway deres linje Reading til Hungerford for å møte denne linjen, og knyttet dermed en direkte linje fra London til West Country gjennom Devizes. Derimot fjernet konstruksjonen av omkjøringslinje gjennom Westbury det meste av trafikken fra Devizes-linjen og den ble nedlagt i 1966. I dag er den nærmeste jernbanestasjonen ved Chippenham eller Pewsey.
Byen opplever en rask vekst i bolighus i dag, spesielt på den østlige delen mot Andover.
Sport og idrett
Hvert år ved påske blir det 200 km lange maratonløpet mellom Devizes og Westminster i London holdt. Første konkurranse var i 1948, og hendelsen var en av de første som ble inkludert på en internasjonal løpskalender da maraton fikk verdenspopularitet på 1960-tallet.
MiRee Abrahamsen
B. MiRee Abrahamsen (født 7. august 1973) er en norsk forfatter og billedkunstner fra Tromøy i Arendal. Hun jobber freelance som instruktør i wushu og tai ji, lærer, skribent/ journalist og kurs- og foredragsholder. Hun har studert språk i Praha og Hviterussland, og har en 3-årig kunstutdannelse fra HKU University of the Arts Utrecht i Nederland og Bezal'el Academy of Arts and Design i Israel, samt klassisk arabisk i Damaskus, Syria og russisk samtidslitteratur i St. Petersburg og Vladivostok i Russland.
Abrahamsen har vært nominert til Sørlandets litteraturpris 3 ganger (2002, 2003 og 2005). De tre siste utgivelsene, Det ville østen (2012/ 2019), Nød hjelp (2014) og Sjamanen i stjerneregn - en reise til Asias sentrum (2019), er preget av lang reisevirksomhet, og tekstene ligger i skjæringspunktet mellom fakta og skjønnlitteratur. Hennes roman fra 2012, Det ville østen ble skrevet etter inspirasjon ved reise til Sibir i Russland, og her tegnes et rikt bilde av et Russland gjennom en rekke portretter og livaktige skildringer. Romanen fikk terningkast seks i Verdens Gang. Nød hjelp tar for seg nødhjelpsproblematikk med en humoristisk vri, både generelt, men også på et individuelt og mer filosofisk plan. Forfatteren henter her handling fra India og Georgia, og viderefører stilen fra forrige utgivelse hvor kultur, historie og politikk ofte speiles i nære portretter, men hvor selve reisen står i sentrum. Dette tar hun også opp i neste bok, Sjamanen i stjerneregn - en reise til Asias sentrum som både er reiselitteratur fra Tyva-republikken i Sibir, men også en personlig utforskning av sjamanismen og religiøse fenomener. Sjamanen i stjerneregn - en reise til Asias sentrum var formelt sett Abrahamsens debut som sakprosaforfatter.
Devizes
Sport og idrett
Det lokale fotballaget er Devizes Town F.C. som spiller i fotballigaen i sørvestlige England, Western Football League.
MiRee Abrahamsen
Alle bøkene er kjøpt inn av kulturrådet, også sakprosadebuten, Sjamanen i stjerneregn (2019).
Kampsportkarriere
Mellom 2008 og 2016, hadde Abrahamsen base i Kina, hvor hun blant annet har studert mandarin ved Yunnan University, og deretter wushu (tradisjonell kinesisk kampsport, også kjent som kung fu og tai ji) ved ulike sportsuniversitet i Beijing og Shanghai.
Devizes
Sport og idrett
Det lokale rugby-laget er Devizes RFC, grunnlagt i 1876, kjent som «Saddlebacks» (etter Wessex Saddleback), og som spiller i de sørlige fylkesligaen, Southern Counties (South) League.
MiRee Abrahamsen
Kampsportkarriere
Abrahamsen underviser i wushu, tai ji og qi gong, og har også hatt flere verv i Norges Kampsportforbund, blant annet som medlem av forbundsstyret, leder av wushukomiteen og medlem av fleridrettskomiteen.
I 2012 startet Abrahamsen å konkurrere, og hun deltok i NM, og vant i grenene baji quan, tai ji jian og tai ji quan, og ble kåret til stevnets beste utøver. Siden er hun gjentatt norgesmester i flere disipliner i wushu, tai ji og tai ji sverd. Hun har vært medaljør i flere internasjonale stevner både i Norge og i utlandet. I 2018 tok hun igjen to NM-gull, i Wu tai ji, håndform og Yang tai ji (42) sverdform. Hun ble dessuten atter en gang kåret til NMs beste atlet.
I 2016 vant hun, som første norske kvinne noensinne, tre gull for Norge i EM i Moskva, i disiplinene Chen tai ji, Wu tai ji og Chen tai ji sverd. I oktober samme år, deltok hun på det offisielle IWUF (International Wushu Federation) - arrangerte tai ji -VM i Polen, og fikk en gull- og en bronsemedalje i henholdsvis Chen tai ji (56-taolu) og wu tai ji. Det var første gang en nordmann deltok - og dermed fikk medalje i et tai ji VM, og resultatene var dermed som historiske å regne.
I Want to Hold Your Hand
«I Want to Hold Your Hand» er en sang av The Beatles, utgitt i november 1963. Sangen er skrevet av John Lennon og Paul McCartney.
Det var den første sangen av The Beatles som nådde førsteplass på hitlista i USA. Den ble senere den mest solgte Beatles-single på verdensbasis.
Den ble også innspilt på tysk med tittelen «Komm, gib mir deine Hand», en av de få Beatles-sangene som gruppen spilte inn på et annet språk enn engelsk.
Sotlav
Litteratur
Krog, Hildur/Østhagen, Haavard/Tønsberg, Tor: ''Lavflora. Norske busk- og bladlav'', Oslo 1994, ISBN 82-00-41445-0
Juan Goytisolo
Juan Goytisolo (født 5. januar 1931 i Barcelona i Spania, død 4. juni 2017 i Marrakech i Marokko) var en spansk forfatter. Han skildret det spanske borgerskapet under Franco på en kritisk måte i sine første romaner. Senere i livet kritiserte han også mytene det spanske samfunnet baserer seg på.
Han var bror av forfatterne José Agustín Goytisolo (1928–1999) og Luis Goytisolo (1935).
Kim (familienavn)
Kim er det mest benyttede koreanske familienavnet. Etter at Sør-Korea reviderte skrivemåten av koreansk på latinske bokstaver i 2000 er den offisielle rettskrivningen Gim, mens det fremdeles skrives som Kim i Nord-Korea.
Det kinesiske tegnet for navnet (金) betyr «gull». Selv om dette tegnet vanligvis uttales geum (금), brukes uttalen gim (김) når tegnet brukes som etternavn.
Utbredelse
Kim er det mest benyttede etternavn i Sør-Korea, med nær 10 millioner personer i år 2000, det vil si 21 prosent av befolkningen.
Kilder
金姓 (韓國)
Nikos Spyropoulos
Nikos Spyropoulos (gresk: Νίκος Σπυρόπουλος; født 10. oktober 1983 i Athen) er en gresk fotballspiller med landskamper for. Han spiller forsvar for Panathinaikos.
Han ble tatt ut til Fotball-VM 2010 i Sør-Afrika.
Fylkesvei 325
Fylkesvei 325 går mellom Bommane i Horten og Tønsberg.
Frem til 1992 var veien del av riksvei 310, og før 1. januar 2010 var strekningen del av riksvei 19.
Frem til 2019 hadde veien betegnelsen fylkesvei 325 (Vestfold).
James Kelman
James Kelman (født 9. juni 1946 i Glasgow) har skrevet en rekke romaner, noveller, skuespill og politiske essayer. Sitt store gjennombrudd fikk han med romanen How late it was, how late (norsk tittel Så seint det var, så seint) som vant Bookerprisen i 1994.
Oppvekst og forfatterskap
Av en eller annen grunn bestemte jeg meg for å begynne å skrive da jeg var rundt 21-22 år gammel. Jeg ønsket å skrive historier fra mitt eget liv, fra min egen sosiokulturelle bakgrunn. Jeg ønsket å skrive som en av oss, og fortsette å være en del av mitt eget miljø. Kelman var på 1970-tallet en del av en Glasgow-basert forfattergruppe ledet av Philip Hobsbaum sammen med blant andre Tom Leonard, Alasdair Gray og Liz Lochhead, og på denne tiden fikk han flere av sine noveller trykket i ulike tidsskrifter. Sin første novellesamling utga han på 1970-tallet. Han fant fort sin egen litterære stil, karakterisert av indre monologer eller bevissthetsstrøm og utstrakt bruk av Glasgow-dialekt i fortellerstemmen. Kelmans stil har siden inspirert yngre forfattere fra Skottland, som blant annet Irvine Welsh, Alan Warner og Janice Galloway. Kelmans tekster uttrykker et tydelig politisk ståsted, og han omtales ofte som politisk aktivist. Han har også privat engasjert seg i saker som omhandler sosial rettigheter og plasserer seg selv langt på venstresida i det politiske landskapet. James Kelman bor i Glasgow, er gift og har to barn. Han har tidligere bodd i London, Manchester, Kanaløyene, Australia og USA.
Priser og nominasjoner
Romanen A Disaffection (norsk tittel Misnøye) ble nominert til Bookerprisen og vant James Tait Black-minnepris i 1989. I 1994 vant han Bookerprisen med romanen How late it was, how late (norsk tittel Så seint det var, så seint). Utdelingen av prisen til Kelman var kontroversiell, og et av jurymedlemmene, Julia Neuberger, baronesse Neuberger, karakteriserte boken som «skammelig» og truet med å trekke seg fra juryen i protest. I 1998 mottok Kelman Scotland on Sunday/Glenfiddich Spirit of Scotland Award, og i samme år Stakis-prisen for Årets skotske forfatter for novellesamlingen The Good Times''. I 2008 vant han Skottlands mest prestisjefulle litteraturpris Saltire Society's Book of the Year award for Kieron Smith, boy (2008)
Três Marias
Três Marias er en kommune i delstaten Minas Gerais i sørøstregionen av Brasil.
Clark County (Ohio)
Fylket ble grunnlagt med fulle rettigheter 1. mars 1818 ved utskillelse av områder fra Champaign County, Greene County og Madison County.
Karo Espeseth
Alma Karoline «Karo» Espeseth, senere Alma Karoline Von Mende (født 15. desember 1903 i Skåre ved Haugesund, død 1991) var en norsk forfatterinne. Hun utga kun to bøker. Den første, Sår som ennu blør, ble kritisert for å være utuktig og spilte dermed en rolle i 1930-årenes kulturkamp i Norge.
Familie
Karo Espeseth var datter av skomaker Moses Abrahamsen Espeseth og Petra Pedersen. Foreldrene ble gift først et halvt år etter hennes fødsel. Hun var gift med den tyske turkologen Gerhard von Mende (1904–1963), som hadde tilknytning til den høytstående nazisten Alfred Rosenberg. Hun var mor til sinologen Erling von Mende (født 1940).
Liv og virke
Karo Espeseth kom fra Skåre ved Haugesund. Hun studerte jus, sosialøkonomi, litteraturhistorie, kunsthistorie og psykologi i Oslo, Strasbourg, Berlin, Köln og Paris. I 1931 utga hun sin første roman, Sår som ennu blør, hos Gyldendal. Med denne boken plasserte Espeseth seg i den psykoanalytiske retningen innenfor norsk litteratur, sammen med blant andre Sigurd Hoel og Aksel Sandemose. Romanen handler om et sadomasochistisk forhold mellom en tysk mann som har opplevd første verdenskrig, og en norsk studine. Boken var uvanlig ved at den var skrevet nærmest som et prosadikt. Litteraturhistorikeren Philip Houm mener den med full rett kunne kalles «en slett etterligning av tysk ekspresjonisme».
Sår som ennu blør spilte en rolle i striden omkring litteraturens moral i Norge på begynnelsen av 1930-tallet. Sammen med Rolf Stenersens Godnat da du, Sigurd Hoels En dag i oktober og Hans Backer Fürsts Duskregn ble den omtalt i Fredrik Ramms artikkel «En skitten strøm flyter utover landet» i Morgenbladet 28. oktober 1931. Forlaget hadde kalt boken «dristig», men Ramm mener at «boken er ikke dristig, men sadistisk, og kommer inn som en god nr. 1 i den norske konkurranse om literært svineri Gyldendal Norsk Forlag har arrangert i høst.»
K.d. lang
Kathryn Dawn Lang (født 2. november 1961), mest kjent som k.d. lang, er en kanadisk sangartist.
Hun startet med country og det store forbildet var Patsy Cline. Tidlig på 1990-tallet gikk hun bort fra country, og utgivelsen av albumet Ingénue i 1992 var et fullstendig brudd. Hennes siste album til nå er Sing it Loud, som kom ut i 2011.
I februar 2014 hadde hun sin debut på Broadway, i showet After Midnight, på Brooks Atkinson Theater.
Hun er buddhist og vegetarianer.
Nørrebro
Nørrebro er en bydel i indre København og en av København kommunes ti administrative bydeler. Nørrebro hadde 74,129 innbyggere pr. 1. januar 2011. I sørøst danner Søerne grense mot Indre By, mens bydelen grenser mot Frederiksberg kommune i sørvest. Jernbanen (Linje F) danner grense mot bydelen Bispebjerg i vest, og mot øst er Lersø Parkallé og Fælledparken grense mot Østerbro.
Bydelen er en av Danmarks mest multikulturelle, og langs hovedgater som Åboulevard og Nørrebrogade ligger det en rekke butikker og serveringssteder som viser dette. Bydelen er også kjent for den politiske aktiviteten som foregår der, med flere samlingssteder for venstresiden i byen, hvorav det mest kjente er Ungdomshuset. Bydelen er betjent med jernbane og buss. Metro til Nørrebro er planlagt ferdigstilt i 2019.
Rise (Arendal)
Rise er et sted i Arendal kommune, vest for Arendal by, på grensen til Froland kommune.
Nørrebro
Historisk bakgrunn
I mange hundre år var Nørrebro et landlig område som lå utenfor bymurene og noe av det første av en viss størrelse som ble anlagt, var Assistens Kirkegård i 1760. På området rundt var det byggeforbud ettersom det måtte ligge åpent dersom det skulle komme til angrep fra en ytre fiende. Byggeforbudet ble opphevet i 1853 og da flyttet arbeidere inn på området. Etter hvert utviklet bydelen seg med stor fattigdom og ble først sanert på slutten av 1900-tallet.
Grønne områder
Det har kommet til mange grønne områder på Nørrebro, blant annet Hans Tavsens park, Folkets Park og Nørrebroparken. Bananna Park er en park med mange lekeplasser, De Gamles By som er en stor park med blant annet kolonihaver og veksthus. Foruten disse finnes Mosaisk Kirkegård, Odins Lomme, Superkilen, Mimersparken, Thors Have og Wesselsgade m.fl.
Rise (Arendal)
Rise lå i Øyestad kommune frem til kommunesammenslåingen 1. januar 1992. Rise er ende på fylkesvei 3540, og fylkesvei 408 går igjennom stedet, det samme gjør Nidelven.
Nørrebro
Grønne områder
Assistens Kirkegård hvor blant annet H.C. Andersen ligger begravet, er et viktig grøntområde for Indre Nørrebro. Kirkegården ble opprettet i 1760 for å avhjelpe behovet for gravplasser i byen. Den er særlig kjent fordi en rekke kjente personer ligger begravet her. I tillegg til å være kirkegård fungerer den som park og rekreasjonssted og er det største grønne område på Nørrebro.
Emma Lathen
Emma Lathen og R. B. Dominic er pseudonymer brukt av de amerikanske krimforfatterne Martha Henissart (født 1929) og Mary Jane Latsis (født 12. juli 1927, død 29. oktober 1997).
Rise (Arendal)
Rise stasjon er en stasjon på Arendalsbanen, og tidligere gikk det egen bane til Grimstad fra Rise, Grimstadbanen. Dette gjorde at Rise var et knutepunkt for passasjerer fra Grimstad som skulle videre på Arendalsbanen og videre til for eksempel Oslo eller Stavanger. Fylkesvei 3562 går fra Fylkesvei 408 og inn til Rise stasjon, og er kun 171 meter lang.
Nørrebro
Grønne områder
Hans Tavsens park ligger mellom Hans Tavsens Gade i sydvest og Assistens Kirkegård i nordøst, med Jagtvej i nordvest. Parken har et areal på 2,9 hektar og er avlang. Parken ble anlagt i 1907–1908 på en nedlagt del av Assistens Kirkegård. Parken ble fredet i 1966. I perioden 1995 til 1997 gjennomgikk den en omfattende renovering. Hans Tavsens park var Københavns første egentlige brukspark og er fortsatt i flittig bruk blant bydelens innbyggere. I parken finnes skulpturer, ballbaner, griller satt opp av kommunen, minigolf og klatrevegger.
Emma Lathen
Forfatterparet Henissart og Latsis møttes ved Harvard universitetet. Henissart var utdannet jurist og arbeidet med forretningfinans inntil 1973. Latsis arbeidet som økonom ved FNs organisasjon for ernæring og landbruk (FAO) inntil 1969.
Nørrebro
Grønne områder
Folkets Park ligger mellom Griffenfeldsgade og Stengade og ble anlagt av beboerne selv i 1971. Parken har blitt videreutviklet av beboerne i området. Etter hvert ble den svært nedslitt, kommunen forsøkte å rydde den, men uten hell i første omgang. I 2008 åpnet parken igjen etter omfattende renovering som ble foretatt i samarbeid med beboerne. Parken har blant annet fått tilført en gangbro som også kan benyttes som scene for å avholde konserter. Folkets Park har gressplener, sted for å lage bål og egen lekeplass. Spredt i området er det plassert ut benker og bord.
Nørrebroparken vokste frem på det område hvor den gamle Nørrebro stasjon lå tidligere; da jernbanen ble nedlagt og erstattet av S-togene i 1930-årene ble et stort område mellom bolig-og industribygningene frilagt. Etter hvert utviklet dette seg til et grønt område som ble til Nørrebroparken. Den grønne sykkelruten går gjennom parken. Parken inneholder en skaterbane samt baner til fotball, basketball, volleyball og sykkel-polo.
Emma Lathen
Sammen skrev de to serier prisbelønnede kriminalromaner lagt til henholdsvis forretningsverdenen og det politiske miljøet i Washington, DC: Som Emma Lathen bøkene om Wall Street bankieren John Putnam Thatcher, som R.B. Dominic med kongressmann Ben Safford som detektiv.
Oversettelser til norsk
(Alle under forfatternavnet Emma Lathen)
Blame
Blame er et pseudonym som ble benyttet av en norsk graffitikunstner (writer) fra Oslo (født i 1969), som først og fremst gjorde seg bemerket som såkalt tagger i norsk graffitis barndom. Blame opererte stort sett sammen med BigBen og Daxy, og var aktiv i 1985–1986.
Graffitikunstneren Blame er omtalt i Øyvind Holens bok, Hiphop-hoder Fra Beat Street til bygde-rap fra 2004, og Cecilie Høigårds bok, Gategallerier fra 2007.
Clinton County (Ohio)
Clinton County er et fylke i den amerikanske delstaten Ohio.
Fylket ble opprettet 1. mars 1810 fra utskilte områder fra Highland County og Warren County.
Stelios Malezas
Stelios Malezas (gresk: Στέλιος Μαλεζάς; født 11. mars 1985) er en gresk fotballspiller som spiller for Xanthi FC.
Malezas begynte sin karriere i AEP Katerini og flyttet til PAOK i 2003. Han spiller nå mest som midtstopper, men av og til også på midtbanen. Den 6. februar 2009 signerte han ny kontrakt med PAOK, som strekker seg frem til 2013.
Han ble tatt ut til Fotball-VM 2010 i Sør-Afrika.
Bayramiç-demningen
Bayramiç-demningen er en demning i elven Karamenderes i provinsen Çanakkale, Tyrkia. Den ble bygget mellom 1986 og 1996.
Ancestris
Ancestris er et slektsforskningsprogram for Windows, Linux, Mac OS, lisensiert under GNU General Public License. Ancestris er programmert i Java.
Programmet finnes på flere språk, bl.a. på norsk.
Coshocton County
Coshocton County er et fylke i den amerikanske delstaten Ohio.
Neuquén
Neuquén kan vise til:
Três Pontas
Três Pontas er en kommune i delstaten Minas Gerais i sørøstregionen av Brasil.
Ola Fjellvikås
Ola Alexander Fjellvikås (født 3. september 1970 i Trondheim) er en norsk sanger og skuespiller.
Fjellvikås spilte hovedrollen i den nyskrevne musikalen «Rock N Troll» på Chateau Neuf to år senere med medspillere som Janny Hoff Brekke, Anita Skorgan, Jarl Goli, Per Christian Ellefsen, Turid Balke, Anitra Eriksen med flere. Musikken var av blant annet Jahn Teigen, Frode Alnæs og Svend Ohrvik.
Fjellvikås har spilt og sunget roller i en rekke musikaler i Oslo, samt opptrådt i en rekke TV- og radioproduksjoner. Han har også holdt konserter siden 1984 da han vant norgesfinalen i sangkonkurransen Talent-84. Han fikk sin TV-debut i NRKs «Lørdagssirkuset» i 1984 sammen med debutantene a-ha, samt veteranen Grethe Kausland. Det ble også tid til to Melodi Grand Prix-opptredener i 1988 og 1989, med «Hey go go» (komponist Ole Salsten/arr. Pete Knutsen) og «Min Mona Lisa» (Rolf Graf/arr. Pete Knutsen).
Fjellvikås har samarbeidet med artister i plateinnspillinger/konsert-og sceneproduksjoner (TV-NRK) med utøvere som Nora Brockstedt, Kari Bremnes, Marie Bergman, Susanne Fuhr, Grethe Kausland, Kåre Conradi, Erik Bye, Elsa Lystad, Jon Skolmen, Olga Konkova, Tom Olstad, Asmund Bjørken, Sissel Vera Pettersen, Roy Hellvin, Eivind Sannes, Nils Olav Johansen, Willy Andresen blant annet. Han har holdt jazzkonserter ved festivaler som "SoddJazz" (Inderøy) "Olavsfestdagene"(Trondheim), "Olsokjazz"(Verdal/Stiklestad) ,"Oslo Jazzfestival / (Herr Nilsen)" (Oslo), m.m.
Vladimir Aleksandrov
Vladimir Petrovitsj Aleksandrov (russisk: Владимир Петрович Александров; født 7. februar 1958), er en sovjetisk bobkjører som deltok i de olympiske vinterleker 1984 i Sarajevo.
Svalbardkollen
Svalbardkollen i Longyearbyen er den største hoppbakken på Svalbard.